ถอนเงินบัญชีหนี แฉรศ.ดร. ติดเล่นการพนัน
หายจากบ้านหลายวันแล้ว ไม่พบซื้อโควตากองสลาก รวบอีกแก๊งตุ๋นไมโลคิวบ์,ผบช.ก.สั่งกองปราบฯล่าอดีตประธานสหกรณ์จุฬาฯ ตุ๋นลงทุนแชร์ลอตเตอรี่ หอบเงินกว่า 1 พันล้านบาทหนี เชื่อยังอยู่ในประเทศ ส่วนการตรวจสอบเส้นทางการเงิน พบเหลือติดบัญชีไม่ถึง 5 พันบาท คาดยักย้ายถ่ายเทไปแล้วประกอบกับมีพฤติกรรมชอบเล่นการพนันด้วย ขณะเดียวกัน ผู้การกองปราบฯแถลงจับแก๊งโจรออนไลน์หลอกขาย ไมโลคิวบ์ ผ่านเฟซบุ๊ก เหยื่อหลายรายหลงเชื่อสูญเงินไปกว่า 2 แสนบาท ส่วนคดีซินแสโชกุน จ่อแจ้งเพิ่มทั้งแก๊งตาม พ.ร.บ.ฟอกเงินแถมพบผู้เกี่ยวข้องอีกหลายคน อยู่ระหว่างขอออกหมายจับ,กรณีศาลออกหมายจับ รศ.ดร.สวัสดิ์ แสงบางปลา อดีตประธานกรรมการดำเนินการสหกรณ์ออมทรัพย์ จุฬาลงกรณ์มหาวิทยาลัย จำกัด (สอ.จฬ.) ในข้อหาฉ้อโกงประชาชน หลังหลอกลวงชักชวนกลุ่ม สมาชิกนำเงินไปร่วมลงทุนซื้อโควตาลอตเตอรี่ แลกผลตอบแทนร้อยละ 1 ต่อเดือน มีผู้ตกเป็นเหยื่อกว่า 160 คน ความเสียหายกว่า 1,400 ล้านบาท ก่อนหอบ เงินหลบหนี มีผู้เสียหายเข้าแจ้งความกองบังคับการปราบปรามแล้ว 58 คน รวมมูลค่าความเสียหายกว่า 400 ล้านบาท ตามที่เสนอข่าวไปนั้น,ความคืบหน้าคดีนี้ เมื่อเวลา 11.00 น. วันที่ 23 เม.ย. ที่กองบังคับการปราบปราม พล.ต.ต.สุทิน ทรัพย์พ่วง ผบก.ป. กล่าวว่า มอบหมายให้ พ.ต.อ.สันติ ชัยนิรามัย รอง ผบก.ป. จัดชุดสืบสวนเร่งติดตาม จับกุมผู้ต้องหา และตรวจสอบเส้นทางการเงิน เพื่อ จะได้นำกลับมาคืนให้กับผู้เสียหาย คาดว่าจะสามารถจับกุมได้เร็วๆนี้ เนื่องจากยังไม่พบการเดินทางออกนอกประเทศ ทั้งนี้ เมื่อวันศุกร์ที่ 21 เม.ย.ที่ผ่านมา ได้ประสาน พ.ต.อ.บุญส่ง จันทร์ศรี รองผู้อำนวยการ สำนักงานสลากกินแบ่งรัฐบาล ให้ข้อมูลเกี่ยวกับเรื่องโควตาลอตเตอรี่ โดยไม่พบว่า รศ.ดร.สวัสดิ์ ซื้อโควตาสลากกินแบ่งรัฐบาลตามที่กล่าวอ้าง น่าเชื่อเป็นการสร้างเรื่องหลอกลวงผู้เสียหายมาร่วมลงทุน,ด้าน พล.ต.ท.ฐิติราช หนองหารพิทักษ์ ผบช.ก. กล่าวว่า ได้สั่งให้กองปราบปรามเร่งติดตามจับกุมตัว รศ.ดร.สวัสดิ์มาดำเนินคดี และยังไม่ได้รับการติดต่อจะเข้ามอบตัว หากจับกุมได้จะคัดค้านการประกันตัวเพื่อป้องกันการไปยุ่งเหยิงกับพยานหลักฐาน และจะประสานกับเจ้าหน้าที่ ปปง.ติดตามนำทรัพย์สินกลับมาคืนผู้เสียหาย ขณะนี้อยู่ระหว่างตรวจสอบทรัพย์สินทั้งหมด รวมทั้งเงินสดและบัญชีธนาคารของผู้ต้องหาด้วย,มีรายงานว่า จากการตรวจสอบเส้นทางการเงินพบว่า เมื่อปี 53 ได้ยักย้ายถ่ายเทเงินที่ได้จากการลงทุนหมุนเวียนออกไปเป็นจำนวนมาก แนวทางการสืบสวนพบว่า ผู้ต้องหาจะเอาเงินที่ได้มาจากผู้เสียหายใช้ไปในการเล่นพนันเป็นส่วนใหญ่ ล่าสุด ได้ไปตรวจสอบที่บ้านของผู้ต้องหาที่อยู่ใกล้กับจุฬาลงกรณ์มหาวิทยาลัย พบว่าไม่ได้กลับบ้านมาแล้วหลายวัน ส่วนยอดเงินในบัญชีส่วนตัว พบเงินเหลืออยู่ประมาณ 5,000 บาท คาดว่า รศ.ดร.สวัสดิ์ น่าจะเตรียมการถอนเงินในบัญชีออกไปหมดก่อนจะหลบหนี,ก่อนหน้านี้ เมื่อเวลา 10.00 น. วันเดียวกัน พล.ต.ต.สุทิน ทรัพย์พ่วง ผบก.ป. พ.ต.อ.จรูญเกียรติ ปานแก้ว ผกก.4 บก.ป. และเจ้าหน้าที่ตำรวจ กก.4 บก.ป. ร่วมกันแถลงข่าวจับกุม น.ส.นริศรา ลิ้มฉาย อายุ 24 ปี นายนวพล ลิ้มฉาย อายุ 19 ปี นายวุฒิพงษ์ เหมมาลา อายุ 24 ปี และนายวัชรินทร์ จันทร์หอม อายุ 29 ปี 4 ผู้ต้องหาตามหมายจับศาลอาญา ลงวันที่ 22 เม.ย.60 ข้อหาร่วมกันฉ้อโกงประชาชน และนำเข้าสู่ระบบคอมพิวเตอร์ ซึ่งข้อมูลคอมพิวเตอร์อันเป็นเท็จ จับกุมทั้งหมดได้ที่ จ.ราชบุรี,พล.ต.ต.สุทินกล่าวว่า เมื่อวันที่ 20 เม.ย.ที่ผ่านมา กก.4 บก.ป. รับแจ้งจากผู้เสียหายถูกกลุ่ม ผู้ต้องหาหลอกให้โอนเงินเพื่อซื้อสินค้าไมโลคิวบ์ ผ่านทางเฟซบุ๊ก แต่เมื่อโอนเงินไปแล้วไม่ได้รับสินค้า และเมื่อทวงถามผู้ต้องหาได้ปิดเฟซบุ๊กและไลน์หลบหนี ทำให้ทราบว่าถูกหลอกลวง นอกจากนี้ มี ผู้เสียหายหลายรายถูกหลอกให้โอนเงินรวมกันเป็นเงินหลายแสนบาท หากมีผู้เสียหายรายอื่นที่ถูกกลุ่มผู้ต้องหากลุ่มนี้หลอกให้โอนเงินซื้อสินค้า สามารถเข้ามาแจ้งความร้องทุกข์ดำเนินคดีได้,พ.ต.อ.จรูญเกียรติกล่าวว่า สืบเนื่องจากกระแส ความนิยมในตัวสินค้าไมโลคิวบ์ เป็นสินค้าที่ไม่ได้ จำหน่ายในประเทศไทย มีความนิยมเพิ่มขึ้น ทำให้มีราคาแพง สินค้า 1 ลัง มี 24 ถุง ราคาในท้องตลาด อยู่ที่ 7,500 บาท แต่กลุ่มผู้ต้องหาได้โพสต์ขายสินค้าในราคา 6,500 บาท ทำให้ผู้เสียหายชะล่าใจไม่ได้ตรวจสอบข้อมูลผู้ขายให้ละเอียด ก่อนจะโอนเงินชำระสินค้า แต่เมื่อโอนเงินแล้วผู้ต้องหาได้ปิดเฟซบุ๊กและลบไลน์ที่เคยติดต่อทิ้ง ตรวจสอบมีผู้เสียหาย 7 ราย มูลค่าความเสียหาย 2-3 แสนบาท ทั้งนี้นายวุฒิพงษ์ได้สร้างเฟซบุ๊กปลอมขึ้น เพื่อหลอกผู้เสียหาย โดยนายวุฒิพงษ์ และ น.ส.นริศราจะพูด คุยหลอกลวงผู้เสียหายทั้งทางเฟซบุ๊กและไลน์,จากนั้นนายวุฒิพงษ์และนายนวพลจะเป็นผู้ไปเบิกเงินที่ผู้เสียหายโอนมา ส่วนนายวัชรินทร์เป็นเจ้าของบัญชีที่ผู้เสียหายโอนเงินให้,ด้านนายวุฒิพงษ์รับสารภาพว่า ทำไปเพราะจำเป็นต้องนำเงินไปใช้จ่ายเกี่ยวกับคดีทำร้ายร่างกาย และต้องการเงินไปใช้หนี้นอกระบบที่กู้ยืมมาจากแก๊งหมวกกันน็อก 60,000 บาท หากรวมดอกเบี้ยแล้วจะอยู่ที่ 70,000 บาท กลัวจะไม่มีเงินมาใช้หนี้ เพราะกลุ่มที่มาทวงหนี้โหดมาก เลยต้องหาวิธีนำเงินมาใช้หนี้ โดยปกติขายสินค้าประเภทสบู่ ครีม ผ่านทางเฟซบุ๊กอยู่แล้ว ได้สร้างเฟซบุ๊กใหม่ปลอมขึ้นมา ส่วนสินค้าไมโลคิวบ์มีอยู่จริง ต้นทุนหากนำเข้ามาโดยไม่จ่ายภาษีจะอยู่ที่ราคาประมาณ 4,700 บาทต่อลัง หากนำเข้ามาโดยจ่ายค่าผ่านแดน รวมค่าเดินทางจะอยู่ที่ 7,500-8,000 บาท เพียงเปิดเฟซบุ๊กแค่วันเดียว มีผู้ติดต่อขอสั่งซื้อสินค้า 7 คน รวมเงินโอนเข้ามากว่า 2 แสนบาท เมื่อได้เงินครบตามที่ต้องการแล้ว ได้ปิดเฟซบุ๊กที่สร้างปลอมขึ้นก่อนจะถูกผู้เสียหายแจ้งความจนกระทั่งถูกจับกุมได้,ขณะเดียวกัน พล.ต.ต.สุทินยังเปิดเผยถึงความคืบหน้ากรณีจับกุม ซินแสโชกุน หรือ น.ส.พสิษฐ์ อริญชย์ลาภิศ กรรมการบริหารบริษัทเวลท์ เอเวอร์ ผู้ต้องหาคดีร่วมกันฉ้อโกงประชาชนพร้อมพวกรวม 9 คน โดยจัดทัวร์ญี่ปุ่นแล้วลอยแพผู้เสียหายนับพันคน ที่ท่าอากาศยานสุวรรณภูมิ เมื่อวันที่ 11 เม.ย.ที่ผ่านมาว่าเจ้าหน้าที่กำลังเร่งสรุปตัวเลขผู้เสียหายจากทั่วประเทศ เพื่อส่งให้อัยการพิจารณาสำนวนคดี ในส่วนของกองบังคับการปราบปราม มีผู้เสียหายแจ้งความแล้วล่าสุดประมาณ 430 คน มูลค่าความเสียหายกว่า 16 ล้านบาท ส่วนการตรวจสอบเส้นทางการเงินเครือข่าย ทาง ปปง.เป็นผู้รับผิดชอบ เชื่อว่าน่าจะมีผู้ร่วมขบวนการที่มีส่วนเกี่ยวข้องอีกหลายราย อยู่ระหว่างการรวบรวมพยานหลักฐานและการพิจารณาของคณะพนักงานสอบสวนในการขออำนาจศาลออกหมายจับผู้ร่วมขบวนการ อย่างไรก็ตามทางคณะพนักงานสอบสวนเตรียมแจ้งข้อหาซินแสโชกุนและพวก เพิ่มเติมฐานความผิด ตาม พ.ร.บ.ฟอกเงิน สัปดาห์หน้าจะมีประชุมความคืบหน้าคดีดังกล่าวอีกครั้ง,มีรายงานว่า บก.ปคบ.ได้เชิญนายเมธาวัฒน์ ภัครวิภลธรณ์ อายุ 46 ปี ผู้จัดการบริษัทแอลลิเชี่ยน มาร์เก็ตติ้ง (ประเทศไทย) จำกัด ซึ่ง ซินแสโชกุน ซื้ออาหารเสริมมาจากนายเมธาวัฒน์ มาสอบปากคำ หลังพบข้อมูลบริษัทดังกล่าวจำหน่ายยาอาหารเสริมมาสเตอร์มายด์ (MASTERMIND) และผลิตภัณฑ์อาหารเสริม เจเนซิส (GENESIS) โดยไม่ได้รับอนุญาต อีกทั้งไม่พบข้อมูลว่าบริษัท แอลลิเชี่ยน มาร์เก็ตติ้ง (ประเทศไทย) จำกัด ได้ขออนุญาตนำเข้าอาหารเสริมดังกล่าวเพื่อจำหน่ายต่อคณะกรรมการอาหารและยา เบื้องต้นนายเมธาวัฒน์รับว่านำอาหารเสริมมาจำหน่ายโดยไม่ได้รับอนุญาตจริง บก.ปคบ.เตรียมออกหมายจับนายเมธาวัฒน์ ในฐานความผิดนำเข้าซึ่งอาหารเพื่อจำหน่ายโดยไม่ได้รับอนุญาตตาม พ.ร.บ.อาหาร พ.ศ.2522 มาตรา 15 และ 53 มีอัตราโทษจำคุกไม่เกินสามปี ปรับไม่เกินสามหมื่นบาท หรือทั้งจำทั้งปรับ เช่นเดียวกับการตรวจสอบฉลากผลิตภัณฑ์เสริมอาหาร ปรากฏว่าฉลากมีการแสดงไม่ถูกต้อง คือข้อความไม่แสดงเป็นภาษาไทย ไม่มีเลขสารบบอาหาร ผู้นำเข้าหรือผู้จำหน่าย มีความผิดฐานนำเข้าหรือจำหน่ายอาหารที่ควบคุมฉลากโดยแสดงฉลากไม่ถูกต้อง ตาม พ.ร.บ.อาหาร พ.ศ.2522 ระวางโทษปรับไม่เกินสามหมื่นบาท,วันเดียวกัน ร.ต.อ.ชัยวัฒน์ สุทธิศิริมงคล รองสว. (สอบสวน) สภ.เมืองนครปฐม เผยว่า เมื่อค่ำวันที่ 22 เม.ย. น.ส.ลักขณา ริ้วบำรุง อายุ 55 ปี ชาว ต.ห้วยจรเข้ อ.เมืองนครปฐม นำรายชื่อและหนังสือมอบอำนาจจากกลุ่มสมาชิกอีก 19 คน มาแจ้งความดำเนินคดีกับ น.ส.พสิษฐ์ อริญชย์ลาภิศ หรือซินแสโชกุน โดย น.ส.ลักขณาให้การว่า ถูก น.ส.พสิษฏ์ กับพวกหลอกลวงชักชวนนำเงินไปร่วมลงทุนกับบริษัท เวลท์ เอเวอร์ จำกัด และบริษัทแอลลิเชี่ยน มาร์เก็ตติ้ง จำกัด ด้วยการซื้ออาหารเสริมขวดละ 1,490 บาท 2 ขวด ค่าสมัครสมาชิก 1,350 บาท และอื่นๆ รวมเป็นเงินคนละ 9,730 บาท แล้วจะได้โปรโมชั่นไปเที่ยวเมืองโอซากา ประเทศญี่ปุ่น ออกเดินทางวันที่ 11 เม.ย.ที่ผ่านมา แต่จนถึงขณะนี้ผู้เสียหายกับพวกยังไม่ได้รับสินค้า และไม่ได้ไปเที่ยวตามที่กล่าวอ้างแต่อย่างใด จึงมาร้องทุกข์กล่าวโทษให้ดำเนินคดี
ผบช.ก.สั่งกองปราบฯล่าอดีตประธานสหกรณ์จุฬาฯ ตุ๋นลงทุนแชร์ลอตเตอรี่ หอบเงินกว่า 1 พันล้านบาทหนี เชื่อยังอยู่ในประเทศ ส่วนการตรวจสอบเส้นทางการเงิน พบเหลือติดบัญชีไม่ถึง 5 พันบาท 
ตุ๋นแชร์,ลอตเตอรี่,กองสลาก,สวัสดิ์ แสงบางปลา,ข่าวหน้า1